Elvin Ordubadlı

Elvin Ordubadlı (født Elvin Ramazan oğlu Quliyev 1. november 1989 i Ordubad i Nakhitsjevan i Den aserbajdsjanske SSR, død 25. desember 2015 i Baku i Aserbajdsjan) var en aserbajdsjansk vokalist kjent for å ha representert hjemlandet i Tyrkvisjonens sangkonkurranse i 2014.

Ordubadlı ga ut sitt første musikkalbum i 2002, og i 2003 vant han en musikkonkurranse i TV-programmet Can Azərbaycan. Senere tok han sin utdannelse ved linjen for teater og kino ved Aserbajdsjans statlige universitet for kunst og kultur som ble fullført i 2011. 

Elvin Ordubadlı vant den første sesongen av Azərbaycanın səsi, et The-Voice-konsept på Azad Azərbaycan TV, i 2014. Han vant dermed også retten til å representere landet i Tyrkvisjonens sangkonkurranse, hvor han ble nummer ni i finalen med Elza Seyidcahan og Ayşe Birgül Yılmaz' melodi «Divlərin yalnızlığı».

Ordubadlı døde 26 år gammel på sykehus i Baku som følge av alvorlige skader han pådro seg etter å ha hoppet fra en leilighet i femte etasje. Elvin Ordubadlı var gift og hadde to døtre.

Referanser 

Aserbajdsjanske sangere
Deltakere i Tyrkvisjonens sangkonkurranse
Personer fra Nakhitsjevan